Diari Oficial de la Generalitat Valenciana


Sumari del DOGV 6967, del 18-02-2013 (2013/1710)

RESOLUCIÓ de 12 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a la Nucia.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1710


Data del document
:   12-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 12 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a la Nucia. [2013/1710]  
Vista la sol·licitud formulada per María Ángeles Iborra Montaner per a l'adjudicació de l'autorització d'una nova oficina de farmàcia al municipi de la Nucia, en aplicació del que establix l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana i examinats els següents  
  
Antecedents de fet  
Primer. María Ángeles Iborra Montaner va obtindre l'adjudicació per a l'obertura d'una oficina de farmàcia al municipi del Campello (MT4), mitjançant la Resolució del director general de Farmàcia i Productes Sanitaris de data 17 d'abril de 2007, com a resultat del procediment d'adjudicació d'autoritzacions d'obertura de noves oficines de farmàcia convocat mitjançant una resolució de la Direcció General de Farmàcia i Productes Sanitaris de data 30 de març de 2006.  
  
Segon. María Ángeles Iborra Montaner va obtindre autorització d'obertura en el local designat per a això a l'avinguda de Jaume I el Conquistador, 26, L3, del municipi del Campello, mitjançant la Resolució del director general de Farmàcia i Productes Sanitaris de data 19 de desembre de 2007, i va fer l'obertura de l'oficina de farmàcia per mitjà d'una acta alçada per la Secció d'Inspecció i Ordenació Sanitària de la Direcció Territorial de Sanitat d'Alacant de data 1 d'abril de 2008.  
  
Tercer. Per mitjà de la Sentència número 756/2010, dictada pel Tribunal Superior de Justícia de la Comunitat Valenciana, de data 1 de desembre de 2010, s'estima el recurs d'apel·lació formulat per María José Peris Andrés contra la Sentència del Jutjat Contenciós Administratiu número 3 de València de data 21 de juliol de 2009, que revoca i en conseqüència declara contrària a dret la Resolució del conseller de Sanitat de data 15 de març de 2006, en tant que autoritza l'obertura de quatre oficines de farmàcia al Campello, la xifra de les quals reduïx a dos oficines de farmàcia i queda sense efecte l'adjudicació de les autoritzacions d'obertura del Campello (MT3) i el Campello (MT4).  
  
Quart. Com a conseqüència de l'esmentada sentència, es va notificar a María Ángeles Iborra Montaner que la seua autorització quedava anul·lada i que havia de procedir-se al tancament definitiu de l'oficina de farmàcia.  
Quint. Per mitjà d'un escrit de data 29 de gener de 2013, María Ángeles Iborra Montaner sol·licita acollir-se al que disposa l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, demana l'adjudicació de l'oficina de farmàcia autoritzada en el municipi de la Nucia, mitjançant la Resolució del conseller de Sanitat, de data 14 d'octubre de 2008, l'adjudicació de la qual encara no ha sigut convocada, i manifesta la seua renúncia als efectes econòmics derivats del compliment de la resolució judicial, tot això a costa del tancament efectiu de l'oficina de farmàcia oberta al Campello.  
  
Sext. Per mitjà d'una acta alçada per la Secció d'Inspecció i Ordenació Sanitària de la Direcció Territorial de Sanitat d'Alacant, de data 11 de febrer de 2013, es va procedir al tancament definitiu de l'oficina de farmàcia de María Ángeles Iborra Montaner, sítia a l'avinguda de Jaume I el Conquistador, 26, L3, del municipi del Campello.   
  
Fonaments jurídics  
Primer. L'Agència Valenciana de Salut és competent per a resoldre esta sol·licitud per raó del que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els Estatuts reguladors de l'Agència Valenciana de Salut i Decret 191/2012, de 21 de desembre, del Consell, pel qual aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
Segon. L'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, en la redacció donada per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat, establix que:   
  
«En aquells supòsits en què un farmacèutic s'haja vist obligat a tancar la seua oficina de farmàcia o impedida l'obertura d'una oficina de farmàcia l'autorització de la qual s'haja obtingut per mitjà de la seua participació en el procediment d'adjudicació previst en este article, per haver-se declarat nul·la l'adjudicació mitjançant una resolució judicial ferma, per causa no imputable a aquell, podrà optar per mantindre la puntuació obtinguda en la prova escrita, sense que s'aplique el que establix el punt anterior, per a la següent convocatòria en què participe, o per l'elecció d'una de les autoritzacions l'adjudicació de la qual no haja sigut convocada, prèvia renúncia als efectes econòmics que pogueren derivar-se del compliment de la resolució judicial, sempre que esta ho permeta».  
Els antecedents de fet, l'acreditació dels quals consta en la Direcció General de Farmàcia i Productes Sanitaris, conduïxen a la conclusió que la norma transcrita s'aplica al supòsit plantejat per la sol·licitant, que havent participat en un procediment d'adjudicació d'autoritzacions d'obertura d'oficines de farmàcia, en va obtindre una, i es va veure posteriorment obligada al tancament de l'oficina de farmàcia com a conseqüència de l'execució d'una sentència ferma del Tribunal Superior de Justícia, per causa no imputable. En conseqüència i havent renunciat María Ángeles Iborra Montaner, com a condició necessària, als efectes econòmics derivats del compliment de la resolució judicial, procedix adjudicar a la sol·licitant l'autorització d'obertura d'una nova oficina de farmàcia al municipi de la Nucia, necessària per a prestar una adequada atenció farmacèutica a la població d'acord amb la resolució del conseller de Sanitat de data 14 d'octubre de 2008 l'adjudicació de la qual encara no ha sigut convocada.   
  
Vistos els anteriors fets i fonaments jurídics, resolc:  
Adjudicar l'autorització administrativa d'obertura d'una nova oficina de farmàcia al municipi de la Nucia, necessària per a prestar una adequada atenció farmacèutica a la població d'acord amb la Resolució del conseller de Sanitat de data 14 d'octubre de 2008, a María Ángeles Iborra Montaner en les condicions establides en la present resolució.  
  
Notifiqueu esta resolució a les persones interessades i que al mateix temps publiqueu-la en el Diari Oficial de la Comunitat Valenciana, amb l'advertència que no esgota la via administrativa i que, en contra s'hi pot interposar un recurs d'alçada davant del secretari autonòmic de l'Agència Valenciana de Salut, en el termini d'un mes, comptat a partir de l'endemà del dia de publicació en el Diari Oficial de la Comunitat Valenciana.  
  
València, 12 de febrer de 2013.- El director general de Farmàcia i Productes Sanitaris: José Luis Trillo Mata.